སྐབས་དེའི་ཤེས་རིག་བློན་ཆེན་ཤྲི་མ་ལི་ཞུ་མཁན་ཞིག་ཡོད།དེ་ལྟར་པཎྜིཏ་ནེ་ཧེ་རུས་དམིགས་བསལ་གྱིས་ཐུགས་ཁུར་བཞེས་ཡོད།དེ་རྗེས་སློབ་ཁྲིད་ཀྱི་སྐད་ཡིག་གདམ་ཀ་བྱེད་ཕྱོགས་ཐད་ཁ་ཤས་ཀྱིས་ཧིན་དི་ཡག་པའི་བསམ་འཆར་བྱུང།ངོས་ནས་ནེ་ཧེ་རུ་མཆོག་ལ་གང་ལེགས་བཀའ་འདྲི་ཞུས་པར་ཁོང་ནས་ཨིན་ཡིག་ཡག་པོ་ཡོད།ཨིན་ཡིག་ནི་རྒྱལ་སྤྱིའི་སྐད་ཡིག་ཡིན་ཞེས་གསུངས་བྱུང༌།༡༩༥༩༡༩༦༠ལོ་ནས་བཟུང་ང་ཚོས་སློབ་གྲྭ་འཛུགས་རྒྱུ་དང་ས་གནས་སུ་གཞིས་སྒར་འཛུགས་རྒྱུའི་ལས་འགུལ་ཐོག་ཤུགས་གང་ཡོད་བརྒྱབ་ཡོད།དེ་ནས་ལོ་ཉི་ཤུ་སོང་བའི་མཚམས་སུ་ངོས་ཀྱིས་ད་ཆ་ང་ཚོར་རྐང་པ་འཛུགས་ས་བྱུང་ཡོད་ལ་སློབ་གྲྭ་ཡང་གང་འཚམ་བཙུགས་ཡོད།ད་ཆ་དེ་དག་སྤུས་དག་ཏུ་གཏོང་རྒྱུ་ཧ་ཅང་གལ་ཆེན་པོ་འདུགདེ་བཞིན་བོད་ཕྲུག་ནང་ལ་སློབ་ཐོན་ལག་འཁྱེར་ཡོད་པ་ཙམ་གྱིས་མི་འགྲིགས།རིགས་གཅིག་རྐང་འཛིན་གྱི་སློབ་སྦྱོང་ཐོན་དགོས་ཀྱི་འདུགཅེས་འབོད་སྐུལ་རིམ་པས་བྱས་པ་ཡིན།དེ་ལྟར་འབོད་སྐུལ་བྱས་ནས་ད་བར་ལོ་སུམ་ཅུ་ཕྱིན་སོང༌།འབོད་སྐུལ་བྱས་པ་ལྟར་གྱི་གྲུབ་འབྲས་ཡག་པོ་ཞིག་ཐོན་སོང་བསམ་པ་དྲན་གྱི་མི་འདུག